รัฐบาลไทย-ข่าวทำเนียบรัฐบาล-SME Development Bank สุดปลื้มกำไรปี 2560 ดีต่อเนื่อง สะท้อนสถานะมั่นคงพร้อมเป็นกลไกสำคัญรัฐบาลเพื่อยกระดับเอสเอ็มอีไทย
วันพฤหัสบดีที่ 31 พฤษภาคม 2561
SME Development Bank สุดปลื้มกําไรปี 2560 ดีต่อเนื่อง สะท้อนสถานะมั่นคงพร้อมเป็นกลไกสําคัญรัฐบาลเพื่อยกระดับเอสเอ็มอีไทย
ธพว.เผยผลกําไรการดําเนินงานปี 2560 อยู่ที่ 2,018.42 ล้านบาท กําไรสุทธิ 456.82 ล้านบาท หลังเพิ่มสํารองหนี้สงสัยสูญเพื่อความมั่นคงเน้นภารกิจหนุนสินเชื่อดอกเบี้ยต่ํายกระดับเอสเอ็มอีตามนโยบายรัฐบาลควบคู่เดินหน้าติดปีกผู้ประกอบการกว่า 6,500 ราย
ธพว.เผยผลกําไรการดําเนินงานปี 2560 อยู่ที่ 2,018.42 ล้านบาท กําไรสุทธิ 456.82 ล้านบาท หลังเพิ่มสํารองหนี้สงสัยสูญเพื่อความมั่นคงเน้นภารกิจหนุนสินเชื่อดอกเบี้ยต่ํายกระดับเอสเอ็มอีตามนโยบายรัฐบาลควบคู่เดินหน้าติดปีกผู้ประกอบการกว่า 6,500 ราย ขณะที่หนี้เสียลดลงต่อเนื่อง บ่งบอกสถานะธนาคารเข้มแข็งมั่นคง
นายมงคล ลีลาธรรม กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว. หรือ SME Development Bank) เผยหลังการประชุมวิสามัญผู้ถือหุ้น ครั้งที่ 2/2561ว่า ธนาคารมีผลกําไรจากการดําเนินงาน ประจําปี 2560 อยู่ที่ 2,018.42 ล้านบาท ใกล้เคียงกับปี 2559 ที่ผ่านมา ซึ่ง ธพว.ยึดบทบาทปฏิบัติภารกิจสนับสนุนสินเชื่อดอกเบี้ยต่ําตามนโยบายรัฐบาล(Public Service Account : PSA)โดยเพิ่มสัดส่วนสินเชื่อนโยบายภาครัฐ จาก 27% ในปี 2559 เป็น 35% ในปี 2560 ทําให้ผลตอบแทนจากอัตราดอกเบี้ยสินเชื่อถัวเฉลี่ยลดลงเหลือ 5.33% ในขณะที่อัตราดอกเบี้ยสินเชื่อปกติเฉลี่ย MLR = 6.875%ส่งผลให้รายได้ของ ธพว. หายไป 547 ล้านบาท
นอกจากนั้น ธพว. ได้เพิ่มเติมสํารองหนี้สูญ และหนี้สงสัยจะสูญ ตามเกณฑ์ธนาคารแห่งประเทศไทย (ธปท.) เพื่อความมั่นคง 587.51 ล้านบาท รวมกับสํารอง FRCD550 ล้านบาท และสํารองหนี้สูญ หนี้สงสัยจะสูญตามเกณฑ์เดิม 424.09 ล้านบาท ทําให้ปี 2560 ธพว. มีกําไรสุทธิอยู่ที่ 456.82 ล้านบาท
นายมงคล เผยด้วยว่า สําหรับการดําเนินโครงการสินเชื่อตามนโยบายภาครัฐต่างๆ ของ ธพว. เป็นไปตามเป้าหมายที่วางไว้ โดยข้อมูล ณ วันที่ 28 พฤษภาคม 2561 กองทุนพัฒนาเอสเอ็มอีตามแนวประชารัฐจากกระทรวงอุตสาหกรรม วงเงิน 10,000 ล้านบาท สนับสนุนผู้ประกอบการไปแล้วจํานวน 1,923 ราย วงเงิน 8,006.51 ล้านบาท และโครงการสินเชื่อสินเชื่อฟื้นฟูและเสริมศักยภาพวิสาหกิจขนาดกลางและขนาดย่อมสําหรับ SMEs คนตัวเล็ก (สินเชื่อเถ้าแก่ 4.0) จากกระทรวงอุตสาหกรรม ซึ่งเริ่มโครงการเมื่อเมษายนที่ผ่านมา วงเงิน 8,000 ล้านบาท ผลงานอนุมัติ 329 ราย วงเงิน 294.20 ล้านบาท
นายมงคล เผยด้วยว่าในปี 2560 ธพว. เข้าไปส่งเสริมพัฒนาผู้ประกอบการเอสเอ็มอีทั้งการอบรม สัมมนา และให้คําปรึกษาแนะนําธุรกิจอย่างต่อเนื่องจํานวน 6,548 ราย มากกว่าปี 2559ที่เข้าไปพัฒนา จํานวน 4,536 ราย รักษาการจ้างงานได้ 142,813 คน สร้างรายได้ทางเศรษฐกิจกว่า 55,127.20 ล้านบาท สะท้อนให้เห็นว่า ธพว. ยึดปฏิบัติภารกิจตามนโยบายรัฐบาล ในการเป็นสถาบันการเงินเฉพาะกิจของรัฐที่ไม่เน้นแสวงหากําไรสูงสุด โดยมุ่งพัฒนาและคอยอยู่เคียงข้างสนับสนุนเอสเอ็มอีไทยให้เติบโตแข็งแรง มั่นคงและยั่งยืน
ส่วนหนี้ไม่ก่อให้เกิดรายได้ (NPLs) สัดส่วนลดลง เหลืออยู่ที่ 17%ประมาณ 16,900 ล้านบาท จากปี 2559 อยู่ที่ 19% ประมาณ 18,000 ล้านบาท ซึ่งเป็นการลดลงต่อเนื่องนับตั้งแต่ปี 2557 เป็นต้นมาที่เคยมีสัดส่วนกว่า 40% หรือประมาณ 35,000 ล้านบาท โดยเป็นหนี้ไม่ก่อให้เกิดรายได้จากสินเชื่อใหม่ ตั้งแต่ปี 2558-2560 อยู่ที่ 3.32% ประมาณ 3,280 ล้านบาท และตั้งแต่ปี 2559-2560 อยู่ที่ 1.32% ประมาณ 891 ล้านบาท ผลจากการเข้าไปบริหารจัดการหนี้เสียเดิมและปล่อยสินเชื่อใหม่ที่มีคุณภาพ และเมื่อรวมกับการตั้งสํารองหนี้สงสัยจะสูญไว้ถูกต้องครบถ้วนตามประกาศ ธปท.แล้ว บ่งบอกสถานะของ ธพว. ขณะนี้มีมั่นคงและแข็งแรง
สําหรับแนวทางดําเนินงานของ ธพว. ยังคงมุ่งมั่นปฏิบัติภารกิจสนับสนุนสินเชื่อดอกเบี้ยถูก ควบคู่การพัฒนาเอสเอ็มอีไทยตามนโยบายของรัฐบาลอย่างต่อเนื่อง โดยตั้งเป้าว่าปีนี้ (2561) จะขยายสัดส่วนสินเชื่อนโยบายรัฐเพิ่มเป็น 52% และลดหนี้ไม่ก่อให้เกิดรายได้ (NPLs) เหลือ 10%